Suomen Valtiokalenteri

Suomen Valtiokalenteri – Finlands Statskalender on suomalainen hakuteos, joka on ilmestynyt vuodesta 1811, suomenkielisenä vuodesta 1869 ja kaksikielisenä vuodesta 1982. Sen julkaisija on Helsingin yliopisto, ja sitä kustantaa nykyisin Alma Talent Oy. Suomen Valtiokalenteri on saatavissa painettuna ja CD-versiona.


Tärkein sisältö
Suomen Valtiokalenterissa on muun muassa seuraavat tiedot: 
 koko valtion- ja muun julkishallinnon organisaatiokuvaus. Se kuvaa valtiorakennetta ensisijaisesti viranomaisten ja virkamiesten kautta.
 luetellaan valtion virastojen ja laitosten ylempi virkamieskunta sekä johtavassa asemassa olevat työsopimussuhteiset toimihenkilöt, kaupunkien ja kuntien johtavat luottamus- ja virkamiehet sekä liiteosassa yrityksiä ja järjestöjä. Teos on Suomen laajin henkilöhakuteos, jossa on lähes 40 000 nimeä.
 Helsingin yliopiston almanakkatoimiston laatima kalendaario, jossa on muun muassa auringon nouseminen ja laskeminen sekä kirkolliset juhlapyhät, myös ortodoksisen kirkon juhlat, juutalainen kalenteri ja islamilainen kalenteri.

Katso myös
Valtiokalenteri

Lähteet

Aiheesta muualla
 Vuoden 2020 Valtiokalenteri (PDF).
 

Vuosikirjat
Almanakat